Støjskærmen er opsat på strækningen fra lidt før Sæbyvej til Saltebakken langs østsiden af Europavej. Skærmen er 800 meter lang og 3,25 meter i højden, hvor den øverste meter er transparent på hele strækningen. Desuden er der på fire delstrækninger indsat transparente skærme i fuld højde ved Saltebakken, Viadukten, midt mellem Viadukten og ved Fiskerstien. Skærmen er beklædt med en træ-espalier mod vejsiden, som gør, at den indgår naturligt i omgivelserne. Der har både før og under byggeprocessen været et godt samarbejde med støjskærmens naboer, og de har da også udvist stor tålmodighed med de gener arbejdet må have medført i udførelsesperioden.

Opsummering:
En ny støjskærm langs Europavej i Frederikshavn står nu færdig.